钦定古今图书集成/历象汇编/历法典/第068卷 > 图
## 钦定古今图书集成/历象汇编/历法典/第068卷 > 图

岁行均数先测后算得四十度十九分

求甲乙线乃岁圈之半径得六四七三八乃太阳在最高冲近处火星在中距之处岁圈半径之数也〈乙壬恒为全数〉

依上图算法之序反复测算以求岁圈半径之数其

法不一，今约译四测于左：

第一测总积六千三百十三年，为“万历二十八年庚
子。”〈西历〉三月初六日，〈本地〉戌正二刻，测得火星在鹑首宫
二十九度十八分。此时依算得实行为鹑火宫二十
九度三十二分，距过本天最高为五十分，太阳躔《娵
訾》宫二十六度三十七分。相减，得火星实经度距太
阳为二百○七度四分。〈从火星顺天到太阳实居〉或取其馀，得一
百五十二度五十六分，如上图为甲乙寅角。又求甲
寅线，得一一一二九七。以《实经》与视测相减，得较为
三十度十四分○五秒，乃甲寅乙角也。依法求甲乙
线，得六六五八六。

第二测总积六千三百年，为万历十五年丁亥。西历
正月初一日辰初初刻八分，测得火星在寿星宫一
度四分三十六秒。此时依表得实行在鹑火宫二十
七度十七分二十秒，未到本天最高为一度六分。太
阳细行躔星纪宫二十度三十九分三十六秒，两数
相减，得一百四十三度四十七分十五秒，即寅乙甲
角也。又以先法求甲寅为一一一二九五。又以火星
实经减其视测之经度，得三十三度四十七分十五
秒，甲寅乙角也。依法求甲乙得六五六九一。

以上二测《火星实经》度，皆近于本天之最高。

先定最高在鹑尾初度，二测距几度末到，因视法最高左右几度，不辨高低近远。

而免本天高低之差。根其所得岁圈半径两数之差，
为十万分之八百九十五分。若问其故，则格《白尔有》
曰：“太阳于地近远不同。第一测太阳在中距之处为
二分之时。第二测太阳在极近之处，为冬至时也。太
阳近斯火星，岁圈半径更小，与他星迥别。再以二测
征之。”

第三测总积六千三百四年，为“万历十九年辛卯，七
月二十六日戌初初刻十二分”，测得火星在星纪宫
十八度三十六分，此时实行在娵訾宫四度二十四
分，求寅甲线得八八九一四九分也。太阳躔寿星宫
十二度四十五分四十秒，以火星实经减之，得二百
一十八度二十一分四十秒。〈从火星顺天数至太阳〉其馀为一
百四十一度三十八分二十秒，乃寅乙甲角也。又以
《实经》视测两数相减，得较为四十五度四十八分，乃
甲寅乙角也。以求甲乙，得六四○七七。

第四测总积六千三百二年，为“万历十七年己丑，十
一月初一日酉正十分”，测得火星在星纪宫二十度
五十九分十五秒。此时火星实经在元枵宫十度二
十九分五十五秒，太阳躔大火宫十九度十四分，两
数相减，得一百度四十一分，为寅乙甲角也。寅乙线
为八八八八○○。又以《实经》减视，测得较为三十八
度五十五分四十秒，乃甲寅乙角也。用法求甲乙，得
六三三九四。

以上二测，火星在本最高冲之近，按常法，宜比前二
测岁圈半径视更大，然视更小。又后二测之差，为十
万分之六八三。盖二测太阳于地更近，火星小轮更
小。右格白尔于此时，始觉火星岁圈之大小与他星
有异，不可一例推算。因细细测算，久而不倦，其心得
备著于书。今不尽译，但取其大小两界为千万分之
二千二百二十五。〈本天半径为全数千万〉

“算岁圈” 《大小两界》第八。